CELEX: 62013TN0431
Language: sk
Date: 2013-08-19 00:00:00
Title: Vec T-431/13: Žaloba podaná 19. augusta 2013 — Métropole Gestion/ÚHVT — Metropol (METROPOL)

23.11.2013   
            
            
               SK
            
            
               Úradný vestník Európskej únie
            
            
               C 344/57
            
         Žaloba podaná 19. augusta 2013 — Métropole Gestion/ÚHVT — Metropol (METROPOL)
   (Vec T-431/13)
   2013/C 344/103
   Jazyk, v ktorom bola podaná žaloba: francúzština
   
      Účastníci konania
   
   
      Žalobca: Métropole Gestion (Paríž, Francúzsko) (v zastúpení: M.-A. Roux Steinkühler, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Metropol Investment Financial Company Ltd (Moskva, Rusko)
   
      Návrhy
   
   Žalobca navrhuje, aby Všeobecný súd:
   
               —
            
            
               vyhlásil jeho žalobu za prípustnú a dôvodnú a v dôsledku toho,
            
         
               —
            
            
               čiastočne zrušil napadnuté rozhodnutie v rozsahu, v akom sa zamietlo vyhlásenie spornej ochrannej známky Spoločenstva za neplatnú na základe ochranných známok č. 02 3 167 081, č. 02 3 167 084 a č. 794 040 a iných nezapísaných označení,
            
         
               —
            
            
               potvrdil napadnuté rozhodnutie v rozsahu, v akom sa vyhlásila čiastočná neplatnosť ochrannej známky č. 3 590 981 na základe skoršej ochrannej známky č. 02 3 143 685,
            
         
               —
            
            
               zaviazal ÚHVT na náhradu trov konania.
            
         
      Dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „METROPOL“ pre tovary a služby tried 9, 35, 36 a 42 — ochranná známka Spoločenstva č. 3 590 981.
   
      Majiteľ ochrannej známky Spoločenstva: Metropol Investment Financial Company Ltd.
   
      Účastník, ktorý sa domáha vyhlásenia neplatnosti: žalobca.
   
      Odôvodnenie návrhu na vyhlásenie neplatnosti: národná slovná ochranná známka „METROPOLE“ a národné a medzinárodné obrazové ochranné známky „METROPOLE gestion“ pre služby triedy 36.
   
      Rozhodnutie zrušovacieho oddelenia: čiastočné zamietnutie návrhu.
   
      Rozhodnutie odvolacieho senátu: z amietnutie odvolania.
   
      Dôvody žaloby: porušenie článku 53 ods. 1 písm. a) a článku 8 ods. 1 písm. b) nariadenia č. 207/2009.